cyanic-selkie/wikianc huggingface dataset:
Ergocalciferol
Mecanismo
O ergocalciferol e os seus metabolitos teñen unha baixa afinidade pola proteína de unión á vitamina D comparado cos da D3. A afinidade de unión do ercalcitriol ao receptor de vitamina D é similar á do calcitriol. O propio ergocalciferol e os seus metabolitos poden ser desactivados por 24-hidroxilación.
O príncipe de Bel-Air
O príncipe de Bel-Air (na versión orixinal inglesa The Fresh Prince of Bel-Air) é unha comedia estadounidense que se emitiu na canle NBC dende o 10 de setembro de 1990 até o 20 de maio de 1996. A serie está protagonizada por Will Smith que interpreta unha versión ficticia de si mesmo; un adolescente de Filadelfia que é enviado a vivir cos seus tíos ricos á súa mansión de Bel Air. Foron rodados 148 episodios, divididos en 6 tempadas.
Ergocalciferol
Fontes
Fungos, (por cada 100g), D2 + D3:
Liques
Plantas
Biosíntese
O contido de vitamina D2 en fungos e no lique C. arbuscula increméntanse coa exposicións á luz ultravioleta. O ergosterol (provitamina D2) que se encontra nestes seres vivos convértese en previtamina D2 coa exposición UV, a cal despois se transforma en vitamina D2. Se hai pouca exposición á luz UV (ou á luz solar), fórmase pouca vitamina D.
Cando se expoñen á mantenta cogomelos frescos ou en po seco a unha luz artificial equivalente á solar utilizando lámpadas ultravioleta industriais, os niveis de vitamina D2 poden concentrarse en niveis moito máis altos. O procedemento de irradiación non causa unha significtiva decoloración ou branqueamento dos cogomelos. Sinalouse que unha ración normal (aproximadamente de 60 g) de cogomelos frescos tratados con luz ultravioleta aumentaba o seu contido en vitamina D ata niveis de 80 microgramos ou 3200 UI se o cogomelo fora exposto uns 5 minutos á luz ultravioleta antes de ser colleitado.
Os champiñóns cun contido aumentado de vitamina D2 funcionaban igual que un suplemento de vitamina D2; en ambos os casos melloraba o status de vitamina D. A vitamina D2 de lévedo irradiado con luz UV cocido no pan ou cogomelos está biodispoñible e consumilos incrementa os niveis sanguíneos de 25(OH)D.
Nomes
Viosterol era o nome que se lle daba ás primeiras preparacións de ergosterol irradiado, termo que é esencialmente sinónmo de ergocalciferol.
O ergocalciferol é fabricado e comercializado con varios nomes, como Deltalin (Eli Lilly and Company), Drisdol (Sanofi-Synthelabo) e Calcidol (Patrin Pharma).
Efrén Rodríguez
Efrén Rodríguez Gallego, nado o 12 de agosto de 1988 en Pontedeume, é un exfutbolista galego. Xogaba de dianteiro e militou en varios equipos de Segunda B e Terceira División.
É irmán da cantante Miriam Rodríguez.
Traxectoria
Formouse na canteira do Deportivo da Coruña e sendo aínda xuvenil disputou co Fabril en Riazor o Trofeo Juan Acuña 2005, onde lle marcou un gol ao gardameta do Deportivo, Gustavo Munúa. A súa boa actuación propiciou que realizase algúns adestramentos co primeiro equipo, adestrado naquel entón por Joaquín Caparrós. Formou parte tamén da selección galega sub-18 que participou no Campionato de España de seleccións autonómicas de 2006.
Despois de estar durante meses de baixa por unha fractura de tibia e peroné, na tempada 2007/08 o Deportivo cedeuno ao Cidade de Santiago, da Terceira División, co que logrou o ascenso á Segunda B. Na seguinte tempada fichou polo Narón, tamén de Terceira, e na 2009/10 recalou no Montañeros, que iniciaba a súa primeira tempada na Segunda B.
Despois de non contar apenas con minutos no equipo coruñés, na tempada 2010/11 fichou polo Bergantiños, de Terceira. Militou dúas campañas no club carballés, adestrado na primeira por Manuel Varela Bardanca e na segunda por Chus Baleato. En xuño de 2012 asinou co Dorneda, tamén en Terceira, e ao ano seguinte pasou ao Racing Club Vilalbés, onde militou unha tempada antes de colgar as botas.
Requeixo, San Xoán de Lóuzara, Samos
Requeixo é unha aldea da parroquia de San Xoán de Lóuzara, no concello de Samos, provincia de Lugo. Está deshabitada dende hai anos.
Localización
Está situada preto do río Lóuzara a 655 m. de altitude. As aldeas máis próximas son Vilela e A Ponte.
Historia
En Requeixo construíuse a coñecida como "Casa da Sociedade" durante a Segunda República, onde tivo a sede o Comité Agrario Radical de Lóuzara ligado ao Partido Agrario Radical Galego. Os obxectivo do Comité de Lóuzara era avanzar no progreso parroquial. Entre outras cousas querían fomentar a cultura dos veciños, organizar cooperativas de produción agraria e gandeira, comprar máquinas agrícolas, mellorar as razas de gando, comprar sementes seleccionadas, crear unha biblioteca etc. O regulamento desta sociedade agraria asinouse no ano 1931 e a súa actividade finalizou no ano 1936 debido á sublevación militar dese ano.
Copa do Rei 2012 de hóckey a patíns
A 69ª edición da Copa do Rei de hóckey a patíns disputouse no Poliesportiu del Garraf, un pavillón polideportivo con capacidade para 2.000 espectadores da localidade de Vilanova i la Geltrú, na comarca do Garraf (Barcelona, Cataluña) entre os días 1 e 4 de marzo de 2012.
Ao final da competición o Barcelona Sorli Discau proclamouse campión, conseguindo deste xeito o seu 19º título e revalidando o título conseguido na tempada anterior.
Participantes
Os equipos clasificados como cabezas de serie teñen unha estrela ao lateral (15px). Entre parénteses o posto que cada equipo ocupaba ao finalizar a primeira volta do campionato.
A Carballeira, Cira, Silleda
A Carballeira é un lugar dentro da parroquia de Cira no concello de Silleda, provincia de Pontevedra na comarca de Deza. No ano 2007 non tiña ningún habitante.
Boy George
George Alan O'Dowd, máis coñecido como Boy George, nado o 14 de xuño de 1961 en Bexley, Kent, é un cantante, músico e DJ inglés que acadou un alto nivel de fama co seu grupo Culture Club nos anos oitenta.
Sidonio Apolinar
Sidonio Apolinar (Gaius Sollius Modestus Sidonius Apollinaris, en latín) (ca 430 - despois do 489), poeta, diplomático, bispo galo-romano.
Aristócrata galo-romano, casou con Papianilla, filla de Avito, quen máis tarde se converteu no emperador romano. Foi Prefecto de Roma en 470 e, unha vez rematada a súa carreira no servizo imperial, fíxose cargo do bispado de Clermont na Auverña ata a súa morte, a súa elección debeuse máis, probablemente, aos seus contactos e aos seus esforzos por conservar esa parte da Galia como parte do Imperio Romano que á súa relixiosidade.
As cartas de Sidonio son unha importante fonte de información para os sucesos e actitudes do século V.
Hunga Tonga
Hunga Tonga-Hunga Haʻapai é unha illa volcánica localizada a 30 quilómetros ó sur-sueste de Fonuafoʻou (tamén coñecida como Illa Falcon), e que forma parte de Tonga.
O volcán forma parte do altamente activo arco volcánico Tonga-Illas Kermadec, unha zona de subdución que se estende dende Nova Zelandia até Fidxi. O volcán atópase preto de 100 km preto dunha zona de grande actividade sísmica. O magma é formado pola fusión de dúas placas tectónicas, unidas por derretemento por mor da presión e temperaturas altas, e as rochas superaquecidas son forzadas cara a superficie. O arco insular é formado no límite converxente onde a placa pacífica sobe sobre a placa indoaustraliana.
José Rodríguez Seoane
José Rodríguez Seoane, nado en Pontevedra en 1839 e finado en Madrid o 27 de agosto de 1860, foi un escritor galego.
Traxectoria
Fillo de Luís Rodríguez Garea. Foi un dos redactores do periódico pontevedrés El País (1857) e colaborou en La Correspondencia de España. En 1858 dedicouse a localizar nos arquivos de Madrid as obras completas do Padre Sarmiento. Rematou a carreira diplomática e recibiu o título de Arquiveiro-Bibliotecario. Dispúñase a rematar os seus estudos na Facultade de Filosofía e Letras na Universidade de Madrid, cando finou de febre tifoide. A súa obra foi recompilada no volume Artículos y Novelas (1889) cun prólogo do seu irmán Luís Rodríguez Seoane (tomo XXI da Biblioteca Gallega).
Follas Novas (A Habana)
miniatura|Primeiro número, 6 de xuño de 1897. miniatura|300px|Cabeceira do 19/01/1908. Ano XII, n.º 555. Follas Novas foi un semanario publicado na Habana, Cuba, editado de 1897 a 1909.
Joaquín Prat
Joaquín Prat, nado en Valencia o 27 de abril de 1929 e finado en Madrid o 3 de xuño de 1995, foi un presentadores de radio e televisión español.
Follas Novas (A Habana)
Historia e características
Subtitulado Revista semanal ilustrada, apareceu o 6 de xuño de 1897. O título está inspirado no poemario homónimo de Rosalía de Castro. Na terceira páxina aparece o subtítulo Semanario científico, literario y defensor de la Colonia gallega. Os fundadores e propietarios foron Francisco J. Ramil e Antonio de P. Cea, sendo este último o director ata 1907, ao que sucederon Adelardo Novo Brocas, Alfredo Fernández, Pascual Aenlle, Antón Villar Ponte e novamente Adelardo Novo. Como redactor figurou José Baña Pose. Na presentación inicial enviáballes un saúdo á prensa cubana e a El Eco de Galicia.
Joaquín Prat
Traxectoria
Iniciou estudos de Dereito, que abandonou, para traballar como administrativo. En 1959 ingresou en Radio Nacional de España. Ó longo dos anos traballou en máis de 20 programas de radio, tanto na Cadena SER (ata 1987), con espazos emblemáticos como Mañanas de Radio Madrid, Ustedes son formidables, Radio Madrid madrugada e Carrusel deportivo, como na COPE (1987-1990) con Vivir es formidable e Tiempo de juego ou de novo en Radio Nacional de España desde 1990 con Apúntate 5 e La peña.
Follas Novas (A Habana)
Historia e características
Entre os seus colaboradores figuraron, en castelán, Benito Fernández Alonso, Basilio Álvarez, Gerardo Álvarez Limeses, Wenceslao Fernández Flórez, Manuel Murguía, Antón Villar Ponte, Emilia Pardo Bazán, Teodosio Vesteiro Torres e Ramón María del Valle-Inclán. Publicou por entregas La alondra, novela de Álvaro de la Iglesia. En lingua galega hai colaboracións de Rosalía de Castro, Manuel Curros Enríquez, Eduardo Pondal, Valentín Lamas Carvajal, Francisco Añón, Manuel Amor Meilán, Lisardo Barreiro, Alberto Camino, Nan de Allariz, Evaristo Martelo Paumán, Antonio Noriega Varela, Roberto Blanco Torres, Juan Fernández Merino e Ramiro Gayoso. Publicou por fascículos Campaña da Caprecórneca de Luís Otero Pimentel (e outras colaboracións asinadas como Xan de Outeiro) e ¡A besta! de Xan de Masma.
A través das súas páxinas reflíctese unha preocupación constante pola exaltación da identidade de Galicia. En 1903 sostivo unha polémica con Curros Enríquez a raíz da lectura pública do seu poema "A espiña". O último número conservado corresponde ao 9 de maio de 1909.
Joaquín Prat
Traxectoria
Finou logo de dous meses en coma tras un infarto de miocardio.
Outros programas
Outros programas que presentou foron:
Premios e distincións
Conta no seu haber de galardóns con dous Premios Ondas: En 1970 (Nacionais de Televisión), como Mellor presentador e en 1989 (Nacionais de Radio) por Vivir es formidable. Concedéronselle tamén tres TP de Ouro: Como Mellor Presentador, en 1980 por Cosas e en 1988 por El Precio justo, e outro honorífico en 1991 á súa traxectoria profesional.
Mombasa
Mombasa é a segunda cidade en tamaño e o principal porto de Kenya. É capital da Provicia da Costa (Coast Province) e está situada nunha badía no Océano Índico, no límite meridional do país. Esta cidade, en rápido medramento, serve de porto para rexións do Nordeste de Tanzania e de Uganda, privados de acceso marítimo. A súa poboación calcúlase en arredor de 900.000 habitantes.
Historia
En 1895, pasou a dominio británico, sendo ata 1907 a capital da África Oriental Británica. Foi elevada a capital do protectorado costeiro Kenyano en 1920. Desde 1963 é parte do novo Estado de Kenya.
João Vaz Corte-Real
miniatura|dereita|João Vaz Corte-Real João Vaz Corte-Real, morto en 1496, foi un mariño portugués do século XV.
Traxectoria
En 1474 lle foi doada a capitanía de Angra do Heroismo na illa Terceira e en 1483 a de San Jorge nos Azores por descubir por volta de 1472 a Terra Nova do Bacallau, especúlase con que este territorio fora Terra Nova, de ser certo Corte-Real chegaría a América vinte anos antes de Cristovo Colón, foron dúas as viaxes que realizou, na primeira acompañado polos seus fillos Gaspar e Miguel e na segunda baixo o mando do dinamarqués Johannes Scolvus, nunha expedición conxunta patrocinada polos reis de Portugal e Dinamarca en 1476 que chegaría ata Groenlandia e mesmo se especulou coa posibilidade que Colón soubese desta viaxe antes da súa partida de Palos.
Micela
miniatura|250px|dereita|Esquema dunha micela formada por [[fosfolípidos nunha solución acuosa.]] miniatura|250px|dereita|Sección das estruturas que se poden formar cando os fosfolípidos están en solución acuosa: [[liposoma, micela ou bicapa lipídica (tamén monocapas na superficie de líquidos).]] miniatura|250px|dereita|Esquema dunha micela inversa formada por fosfolípidos nun solvente orgánico apolar.
Denomínase micela ao agregado de moléculas surfactantes dispersas nun líquido coloidal, que constitúe unha das fases dos coloides. Os surfactantes son moléculas anfipáticas, é dicir, que teñen unha parte hidrófila e unha parte hidrófoba, e rebaixan a tensión superficial dun líquido.
A formación de micelas é o mecanismo polo cal o xabón solubiliza as moléculas insolubles en auga, como as graxas. Na formación dunha micela de xabón en auga, as moléculas de xabón (un sal de sodio ou potasio dun ácido graxo) xúntanse entre si polos seus extremos hidrófobos que corresponden ás cadeas hidrocarbonadas, entanto que os seus extremos hidrófilos, que levan os grupos carboxilo, ionizados negativamente por perda dun ión sodio ou potasio, repélense entre si. Desta maneira as cadeas non polares do xabón non están en contacto coa auga, mentres que os grupos carboxilo, cargados negativamente, están expostos á mesma e poden formar pontes de hidróxeno con ela.
De forma semellante, os lípidos anfipáticos en disolución acuosa diluída emulsiónanse formando micelas. Nas micelas as cadeas hidrocarbonadas se apartan da contorna acuosa e forman unha fase hidrófoba interna, cos grupos hidrófilos expostos na superficie. Estas micelas poden conter miles de moléculas de lípidos e, por tanto, a súa masa é moi elevada.
Durante a dixestión os sales biliares emulsionan formando micelas as graxas dos alimentos, o que facilita a súa absorción intestinal, o que é especialmente importante para lípidos como as lecitinas e vitaminas liposolubles.
Poden orixinarse micelas inversas cando a substancia anfipática se introduce nun disolvente non polar. Nese caso as partes hidrófobas quedan na superficie da micela e as hidrófilas no seu interior. Pero se as cabezas polares teñen unha carga eleéctrica forte poden repelerse facendo inestabe a micela. As micelas inversas teñen no centro hidrófilo unha pequena gota de auga, o que se aproveita en certos experimentos para estudar certas reaccións químicas no ambiente illado do interior desas micelas.
Enerxía de formación
As micelas só se forman cando a concentración do surfactante é maior ca a concentración crítica de micelas, e a temperatura do sistema é maior ca a temperatura crítica de micelas ou temperatura de Krafft. A formación de micelas pode comprenderse usando conceptos termodinámicos: as micelas poden formarse espontaneamente porque hai un equilibrio entre entropía e entalpía. En auga, o efecto hidrófobo é a forza que dirixe a formación de micelas, a pesar de que a ensamblaxe das moléculas surfactantes reduce a súa entropía. A concentracións moi baixas de lípidos, só hai monómeros (sen agregar) en verdadeira disolución. Pero consonte a concentración de lípidos aumenta, chégase a un punto en que as condicións de entropía se fan desfavorables debido a que a influencia das colas hidrófobas das moléculas se fai dominante. Nese punto, as cadeas hidrocarbonadas dunha porción dos lípidos tenden a apartarse do contacto coa auga. Por tanto, o lípido empeza a formar micelas. Grosso modo, por riba da concentración crítica de micelas as condicións entrópicas desfavorables para a ensamblaxe das moléculas de surfactante son menores ca as condicións entrópicas para a solvatación dos monómeros lipídicos con auga. Tamén son importantes as consideracións sobre a entalpía, como as interaccións electrostáticas que ocorren entre as partes cargadas dos surfactantes.
Praia de Ipanema
miniatura
A praia de Ipanema localízase no barrio de Ipanema, na Zona Sul da cidade do Río de Xaneiro, no Brasil. É unha das praias máis coñecidas da cidade, perde en popularidade apenas pola praia de Copacabana, onde se realiza todos os anos o reveillon da cidade.
Características
A praia de Ipanema inspirou o compositor Vinícius de Moraes cando creou a canción Garota de Ipanema, da cal Tom Jobim foi responsábel da melodía. A praia é un punto de reunión de xente nova, principalmente próximo ao posto 9, frecuentado por moitos artistas. Alén de ser un punto de encontro tradicional para moradores e turistas, a praia dálle pulo á práctica de diversos deportes. Entre as actividades favoritas están o skiboard surf, frescobol, volei, fútbol, futvolei. Os principais campionatos de volei praia transmítense para todo o Brasil.
A praia de Ipanema é tamén palco de shows ao ar libre, que acontecen á noite preto do canal que divide o barrio do Leblon. Hai desde concertos de música clásica a presentacións de artistas consagrados. No 2008, por exemplo, o concerto Bossa Nova 50 Anos contou coa participación dos maiores nomes do xénero musical, historicamente ligado ao barrio.
Fedora (GNU/Linux)
Fedora (previamente Fedora Core) é unha distribución GNU/Linux desenvolvida pola comunidade do proxecto Fedora e promovida pola compañía estadounidense Red Hat. O desenvolvemento de Fedora e as aplicacións que distribúe aséntanse nas licenzas libres. Pretende ser unha distribución á vangarda na introdución de novas versións e aplicacións e na innovación.
Estímase que no 2016 Fedora tiña 1.2 millóns de usuarios, entre os cales se atopa o creador do núcleo de Linux Linus Torvalds.
Historia e características
Orixinalmente, Red Hat Linux foi desenvolto exclusivamente dentro de Red Hat, coa súa realimentación de informes de usuarios que recuperaban erros e contribucións aos paquetes de software incluídos e non contribucións á distribución como tal. Isto cambiou o 22 de setembro de 2003, cando Red Hat Linux derivouse dando orixe ao Proxecto Fedora, que está orientado á comunidade de usuarios e así mesmo, serve de base para que Red Hat Enterprise Linux se desenvolva con máis efectividade e adopte as novas características que se engaden no Proxecto Fedora. Os enxeñeiros de Red Hat continúan participando na construción e desenvolvemento de Fedora.
Rawhide e Branched: a versión continua e as estables
No desenvolvemento de Fedora hai dúas fases de lanzamentos: Rawhide e Branched. A primeira é unha unha versión de actualización continuas e a segunda son lanzamentos periódicos de Fedora.
Rawhide é a póla de desenvolvemento de Fedora. Libérase como unha copia completa da distribución. Nela engádense e próbanse os novos cambios e engadidos antes de que sexan enviados ás versións estables. Rawhide adoita ter máis cambios, ou funcionalidades novas, que a versión estable da distribución. Pódese empregar como sistema operativo principal do día a día, mais esta versión continua está dirixida aos usuarios avanzados, ás probas ou a aqueles que manteñen paquetes de software. Rawhide adóitase actualizar día a día e a ser usada para resolver incidencias. Ao ser unha versión con actualización continuas, ou "rolling release", non se precisa anovar a distribución senón ir actualizándoa continuamente.
O soporte destas versións é curto. O ciclo de lanzamento de versións está en 6 meses e o soporte das versión de Fedora son de arredor de 13 meses, que son só unha versión entre as dúas. Porén, é posible anovar Fedora á seguinte versión sen precisar dunha reinstalación.
Edicións
As principais edicións de cada versión de Fedora son:
Tsai Ing-wen
Tsai Ing-wen (蔡英文), nada o 31 de agosto de 1956, é a presidenta da República da China (Taiwán) dende o 20 de maio de 2016. Pertence ao Partido Democrático Progresista.
Fedora (GNU/Linux)
Edicións
Ademais conta con outras edicións máis específicas: Fedora Spins, Labs e ARM.
Raia
O termo raia, derivado do baixo latín radia, e este do latín radiŭs, "raio", pode referirse a:
Como topónimo dá nome a:
ISO 9000
ISO 9000 é unha norma de xestión da calidade internacional da Organización Internacional para a Estandarización (ISO). dereita|200px Para a certificación nesta norma debe ser feita unha auditoría por outra organización allea que debe ser quen garanta o cumprimento da normativa ISO así como a súa validez. Estas certificacións deben ser renovadas periodicamente e debe haber un seguimento das mesmas.
Operación Triunfo 2009
Operación Triunfo 2009 é a edición dese ano do programa de televisión Operación Triunfo.
A Cruz, Cira, Silleda
A Cruz é un lugar dentro da parroquia de Cira no concello de Silleda, provincia de Pontevedra. No ano 2011 tiña 19 habitantes, 8 homes e 11 mulleres.
Neaño, Cesullas, Cabana de Bergantiños
Neaño é un lugar da parroquia de Cesullas no concello coruñés de Cabana de Bergantiños na comarca de Bergantiños. Tiña 113 habitantes no ano 2018 segundo datos do Instituto Nacional de Estadística dos cales 58 eran homes e 55 mulleres.
Areabranca, Santaballa, Vilalba
Areabranca é un lugar da parroquia de Santaballa, no concello lugués de Vilalba, na comarca da Terra Chá.
Érbedo
miniatura|200px|dereita|Froitos miniatura|200px|dereita|Arbusto
O érbedo (Arbutus unedo) é un arbusto da familia das ericáceas, que produce uns froitos esféricos brandos entre vermellos e laranxas (fartabellacos ou morotes). Dáse nos vales interiores dos grandes ríos, onda o clima mediterráneo.
Etimoloxía
Das características anteriores vénlle o nome científico, pois en latín:
Nome vulgar
Recibe en galego numerosos nomes comúns como: moragueiro, meroteiro, medroñeiro, madroño, esbedro, érbido, erbideiro, erbedro, érbedo, erbedeiro, érbeda, érbado, erbadeiro, ébedro, cabida, arbideiro, albelo, albeldreiro, albedro e albedredo. A formación de érbedos denomínase erbedal ou erbededo.
Do seu nome parece ser que procede o topónimo Alvedro en Culleredo, lugar onde se instalou o aeroporto da Coruña.
Descrición
Arbusto ou pequena árbore que pode chegar ata 10 m. Sistema radical forte, que forma unha gran cepa. Tronco curto. Cortiza delgada, parda-avermellada, gretada e caediza en pequenas tiras cando vella. Copa baixa, densa e irregularmente ovoide.
Follas persistentes, simples, alternas, algo coriáceas, oblongo-lanceoladas, case enteiras ou serradas, verde escuras e lustrosas na face, verde mate no envés, glabras excepto na base. Flores hermafroditas, corola urceolada, branca tirando de rosa a verdosa; as flores agrúpanse en panículas colgantes situadas ao final das ramas.
Florece en outono ou ao principio do inverno, a polinización é entomógama. O froito é unha baga globosa, verrugosa, pasando de verde, por amarela e escarlata a vermella escura ao final; madura no outono do ano seguinte coincidindo coa nova floración, aparecendo simultaneamente flores do ano e froitos do ano anterior.
Usos
As follas e a cortiza son adstrinxentes e como tal combaten diarreas e a disentería; as follas tamén teñen propiedades antisépticas. A madeira tense utilizado en tornería; tamén arde moi ben mantendo moito tempo a brasa e dando calor; o carbón obtido é moi bo para as forxas.
Bibliografía
Henrique Niño Ricoi, Carlos Silvar: Guía das Árbores de Galicia. Baía Edicións. ISBN 84-89803-75-7. Depósito legal: 1846/01.
Os Currás, Cira, Silleda
Os Currás é un lugar dentro da parroquia de Cira no concello de Silleda, provincia de Pontevedra. No ano 2011 tiña 23 habitantes, 12 homes e 11 mulleres.
Billboard Hot 100
miniatura|Logo de Billboard. O Billboard Hot 100 é un gran conteo dos 100 sinxelos máis populares e vendidos nos Estados Unidos, axuda a promover a industria musical nacional e internacional, e defínese como a máis importante das listas de Billboard xunto co Billboard 200. A publicación desta lista é semanal a través da revista Billboard, e tamén a través de Internet na súa páxina oficial.
A primeira canción en chegar ao número un da Billboard Hot 100 foi "Poor Little Fool" de Ricky Nelson en 1958.
No ano 2008 a revista Billboard realizou a lista Billboard Hot 100 All-Time Artists, cos artistas máis exitosos, e situou a The Beatles e Madonna nos 2 primeiros postos. O grupo que estivo máis semanas consecutivas no número 1 foi The Black Eyed Peas, con 26 semanas. Sinxelos como "Boom Boom Pow" e "I Gotta Feeling" mantivéronse ao redor de 7 meses. "Billie Jean" do artista Michael Jackson é o sinxelo con maior cantidade de semanas no número 1 permanecendo 76 semanas. Ademais, o sinxelo "I Gotta Feeling" ten a marca de maior descargas dixitais na historia de iTunes. A artista que máis tempo mantivo un só sinxelo no número un é Mariah Carey con "One Sweet Day", canción a dúo con Boyz II Men (1995). En canto a artistas, Madonna ten máis Top 10 que ningún outro artista, con 38 cancións. Con todo, a artista feminina que máis nº1 sinxelos ten na historia do BillBoard Hot 100 é Mariah Carey, con 18. Só é superada polos Beatles (22).
Hoxe en día, o número un é "Blurred Lines" de Robin Thicke con T.I. e Pharrell.
Historia
O que actualmente se coñece como Billboard Hot 100 existe desde hai máis de 50 anos con diferentes nomes e listas, promovendo as vendas de sinxelos incluíndoos na lista semana tras semana. Baséanse en varias áreas da costa leste á oeste dos Estados Unidos.
Entre os anos 40 e os anos 50, os sinxelos populares foron listados en tres significativas publicacións:
Oficialmente, as tres listas tiveron igual "peso" en canto a importancia se refire. Algúns historiadores aseguran que a lista Best Sellers in Stores foi tomada como referencia para crear o Hot 100. Co tempo, Billboard creou unha cuarta lista de popularidade de sinxelos que combinaba todos os aspectos das outras tres listas (vendas, radio e actividade nos tocadiscos), baseada nun sistema de puntuación que lle deu ás vendas (compras) máis peso que á radio (empezouse a utilizar o termo airplay). Na fin da semana do 12 de novembro de 1955, Billboard publicou o Top 100 por primeira vez. As listas Best Sellers in Stores, Most Played by Jockeys e Most Played in Jukeboxes continuaron a ser publicadas asemade que a nova lista, chamada simplemente Top 100.
O 17 de xuño de 1957, Billboard descontinuou a lista Most Played in Jukeboxes porque se debilitou debido a que as estacións de radio empezaron a incorporar cada vez máis á música rock nas súas listas musicais. O finalizar a semana do 28 de xullo de 1958 deuse a coñecer a última publicación da lista Most Played by Jockeys e o Top 100. O 4 de agosto de 1958, Billboard publicou unha lista principal que incluía todos os xéneros musicais: o Hot 100. A nova lista rapidamente converteuse no "molde" da industria musical e Billboard descontinuou a lista Best Sellers In Stores, coa súa última edición o 13 de outubro de 1958.
Billboard produce o Hot 100 ata os nosos días e segue sendo a base pola cal unha canción é medida en popularidade e vendas nos Estados Unidos. O Hot 100 é aínda compilado por unha combinación da puntuación que obtén unha canción por radio e polas vendas (tanto analóxico como dixitalmente). Son varios compoñentes de listas os que contribúen para o cálculo total do Hot 100. Os máis significativos e representativos son mostrados a continuación:
Bibliografía
En inglés
A Veiga, Nogueira de Miño, Chantada
A Veiga é un lugar na parroquia de Nogueira de Miño, do concello de Chantada, na comarca de Chantada, pertencente a provincia de Lugo. No ano 2011 tiña 3 habitantes segundo datos do INE e do IGE deles 2 eran homes e 1 era muller.
Iago Negueruela
Iago Negueruela Vázquez, nado en 1980 en Santiago de Compostela, é un político balear de orixe galega, conselleiro do Goberno Balear na IXª lexislatura.
Traxectoria
Fillo do político e sindicalista Enrique Negueruela, licenciouse en dereito pola Universidade de Santiago de Compostela e traballou despois como funcionario do Corpo Superior de Inspectores de Traballo e da Seguridade Social, e é membro da Unión Progresista de Inspectores de Traballo.
Figurou como independente nas listas do PSIB-PSOE ás eleccións ao Parlamento das Illas Baleares de 2015, sen saír elixido deputado. Non obstante, en xullo de 2015 entrou no goberno balear como conselleiro de Traballo, Comercio e Industria.
Santa Rosa
Santa Rosa pódese referir a:
Balsa
O termo balsa pode referirse a:
Como topónimo pode referirse a:
Lura de Humboldt
A lura de Humboldt, pota ou potón do Pacífico (Dosidicus gigas) é un molusco cefalópodo de gran tamaño e abundante nas costas peruanas e mexicanas. Nestes países practícase a pesca industrial deste recurso e actualmente gañou importancia grazas a unha forte demanda internacional.
É un invertebrado de crecemento rápido cun sistema nervioso complexo e un sistema visual ben desenvolvido. O corpo da lura ten dúas rexións. A cabeza, que está unida aos brazos (feito do cal deriva o termo cefalópodo) e o manto, que ten unha forma cilíndrica e o cal envolve os órganos internos.
É un organismo peláxico que se distribúe no océano Pacífico oriental dende a fronteira de México e os Estados Unidos até Chile. En México, a lura de Humboldt representa o 95 % do total das especies de lura.
Niels Arestrup
Niels Arestrup, nado o 8 de febreiro de 1949 en Montreuil, Seine-Saint-Denis, é un actor francés de cinema.
Traxectoria
Fillo dun dinamarqués e dunha francesa, Arestrup medrou no seo dunha familia humilde. Ten gañado dous Premios César ó Mellor Actor Secundario por De battre mon cœur s'est arrêté e por Un prophète, ambos filmes foron dirixidos por Jacques Audiard.
Santibáñez de Ecla
Santibáñez de Ecla é un concello español da provincia de Palencia (Castela e León). A súa poboación é de 75 habitantes (INE 2012).
O Curro, Cira, Silleda
O Curro é un lugar da parroquia de Cira no concello de Silleda, provincia de Pontevedra. No ano 2011 tiña 60 habitantes, 27 homes e 33 mulleres.
Bordelle, Santaballa, Vilalba
Bordelle é un lugar da parroquia de Santaballa, no concello lugués de Vilalba, na comarca da Terra Chá.
The Interrupters
The Interrupsters é un grupo estadounidense de ska punk que se formou nos Ánxeles no ano 2011. A banda está formada por Aimee Interrupter (voz principal), Jessie Bivona (batería), Justin Bivona (baixo) e Kevin Bivona (guitarra). Ata a data editaron tres álbums, o último deles, Fight the Good Fight, no ano 2018, xunto co sinxelo principal do disco, "She's Kerosene".
Formación e primeiros anos
Os tres irmáns Bivona coñeceron á solista Aimee Allen en 2009, mentres viaxaba coa súa banda Telacasters apoiando a The Dirty Heads e Sugar Ray. En 2011 Aimee e Kevin comezaron a escribir cancións xuntos e trouxeron aos irmáns de Kevin, os xemelgos Jesse e Justin, para tocar a batería e o baixo. Isto levou aos catro a formar The Interrupters.
A banda comezou cedo facendo xiras con bandas como Rancid, The Transplants, Devil's Brigade e Left Alone, ademais de tocar no festival estadounidense Riot Fest en Chicago e Denver, e no festival canadense Amnesia Rockfest, todo isto antes de lanzar o seu primeiro álbum.
A miúdo participaron no proxecto de Tim Armstrong chamado Tim Timebomb and Friends, que viu o lanzamento en liña dunha canción ao día durante un ano. Tamén foron membros do grupo de xira. O primeiro sinxelo lanzado foi a canción "Liberty", seguido pouco despois pola canción "Family", que contou con Tim Armstrong como vocalista invitado e que foi lanzada a través do proxecto Tim Timebomb and Friends. Os dous sinxelos foron lanzados como unha edición limitada de 7" a través de Pirates Press Records.
The Interrupters, Say It Out Loud
O disco homónimo de The Interrupters foi lanzado o 5 de agosto de 2014 por Hellcat/Epitaph Records. O disco debutou no número 95 na lista de álbums estadounidense de iTunes. O primeiro sinxelo, "Take Back The Power", foi usado en anuncios de T-Mobile, Shameless, do Home Run Derby 2016 da MLB, e na película de Michael Moore Where to Invade Next, ademais de aparecer nos créditos finais do filme.
Bordelle
O topónimo galego Bordelle pode referirse a:
The Interrupters
The Interrupters, Say It Out Loud
O segundo álbum de The Interrupters, Say It Out Loud, foi editado o 24 de xuño de 2016 novamente a través de Hellcat/Epitaph Records. Tamén foi producido por Tim Armstrong e chegou ao número 7 da lista de álbums Billboard Heatseekers, ao 25 na Billboard Independent Albums, ao 38 na Billboard Top Rock Albums, e ao 22 na Billboard Vinyl Albums, e estreouse no número 56 na lista estadounidense de álbums de iTunes.
Para promocionar Say It Out Loud, a banda tocou en toda a Vans Warped Tour durante o verán de 2016, e despois embarcouse na súa primeira xira estadounidense como cabeza de cartel, levando ao grupo de Fat Wreck Chords Bad Cop Bad Cop como abreconcertos.
Fight the Good Fight
O 2 de maio de 2018 The Interrupters anunciou que o álbum Fight the Good Fight, producido por Tim Armstrong, sería lanzado o 29 de xuño por Hellcat/Epitaph. O primeiro single, "She's Kerosene", alcanzou o número 4 na lista da Billboard de cancións alternativas. O álbum chegou ao número 2 na lista de discos independentes da Billboard, e ao número 141 na Billboard 200. A banda apareceu na portada da revista Kerrang! en abril de 2019 e foi nomeada para un premio Kerrang! Awards dese ano.
Billy Kottage, antigo membro de Reel Big Fish, estivo xirando co grupo dende principios de 2019, tocando o órgano Hammond Organ e o trombón.
Álbums de estudio
Recompilatorios e splits
Interestatal 40
A Interestatal (I-40) é unha autoestrada nos Estados Unidos. Conecta Barstow, California e Wilmington, Carolina do Norte.
Principais interseccións con outras interestatais
miniatura|Sinal da Interestatal 40 en Oklahoma
Giovanna Casotto
Giovanna Casotto, nada en Desio, Monza e Brianza, Italia, o 2 de agosto de 1968, é unha autora de banda deseñada e ilustracións italiana.
Traxectoria
Viviu no campo cos avós, estudou historia na universidade. En 1994 durante unha meeting foot-fetish atópase con Franco Saudelli (coñecido caricaturista) e comeza a pousar para el, converteuse na protagonista da tira cómica A loura . O encontro leva a unirse á escola de banda deseñada de Milán a que asistiu durante tres anos, durante o cal publica algúns contos curtos para L´Intrepido, coopera co mesmo Saudelli e, a continuación, coa revista de cultura erótica e cómic Selen Edicións, ao peche desta revista pasa a publicación análoga mensual Blue de Coniglio Editore, e a produción de ilustracións privadas por encargo.
Giovanna Casotto básase nun erotismo ao estilo do dos anos cincuenta, con ironía e malicia inxenua. A peculiaridade é que o modelo das súas principais historias eróticas é ela mesma. Tema recorrente dos seus numerosos cómics é a masturbación. Colabora activamente coa modelo Gisy Scerman.
Premio Erasmus
miniatura|dereita|220px|Logo do Premio Erasmus. O Premio Erasmus é un premio anual que outorga a Fundación Praemium Erasmianum a persoas ou institucións que fixeron contribucións excepcionais nos eidos da cultura, humanidades, ciencias sociais e arte en Europa e tamén no resto de mundo. Está considerado como un dos recoñecementos máis distinguidos de Europa e leva o nome do teólogo e humanista neerlandés, Desiderius Erasmus.
Cerimonia
A cerimonia de entrega adoita ter lugar no Palacio Real de Ámsterdam, onde o premio é presentado polo mecenas da fundación (o Rei Guillerme Alexandre dos Países Baixos). Ademais, organízase un amplo abano de actividades arredor da cerimonia en cooperación con outras organizacións académicas e culturais. Entre elas inclúense clases maxistrais, congresos académicos, obradoiros, exposicións, actuacións de baile, música e teatro, así como outras actividades educativas.
A primeira cerimonia de entrega do premio foi no ano 1958. Até o 2016, foi repartido un total de 74 veces en 54 anos.
Fucarelos, Cira, Silleda
Fucarelos é un lugar dentro da parroquia de Cira no concello de Silleda, provincia de Pontevedra. No ano 2011 tiña 36 habitantes, 17 homes e 19 mulleres.
Czesław Kiszczak
Czesław Jan Kiszczak, nado en Roczyny o 19 de outubro de 1925 e finado en Varsovia o 5 de novembro 2015 , foi un militar e político polaco, primeiro ministro do seu país entre 2 de agosto e 19 de agosto de 1989.
Tempe
Tempe é unha empresa do grupo Inditex, adicada á produción e distribución de calzado. A empresa fornece calzado de home, muller e nenos ás oito marcas de Inditex. O 50% da empresa é propiedade do empresario alicantino Vicente García Torres.
Historia
A empresa Tempe foi fundada en 1989 e dedícase ao deseño, fabricación e distribución do calzado para todas as tendas dos formatos comerciais. A primeira colección de calzado chegou ás tendas de Zara con sección de neno en 1990. Ten capacidade en 2007 para producir máis de 25 millóns de pares de zapatos ao ano. Ademais, Tempe presentou a súa primeira colección de complementos en 2006.
A súa sede central está en Elx, un dos principais centros de produción de calzado europeo. Ademais, para subministrar os seus produtos aos distintos mercados creou as plataformas Tempe México (2003), Tempe Brasil (2005) e Tempe Asia (2006). Estas "plataformas" son organizacións autónomas en xestión e recursos que asumen a responsabilidade da produción e a subministración na súa área de influencia.
El Defensor de Granada
El Defensor de Granada foi un xornal español de ideoloxía liberal-progresista e editado en Granada entre finais do século XIX e o primeiro terzo do século XX. Desapareceu tras o estalido da Guerra civil española.
Santoyo
Santoyo é un concello español da provincia de Palencia (Castela e León). A súa poboación é de 241 habitantes (INE 2012).
El Defensor de Granada
Dende 1907 pertenceu á Sociedade Editorial de España.
Tempe
Historia
Ten tendas outlet que xestiona como proxectos de integración social:
El Defensor de Granada
Historia
Fundado en 1880 por Luis Seco de Lucena Escalada, na súa etapa inicial o diario contou co financiamento e o apoio valioso de José Genaro Villanova, rico empresario e político granadino. O seu ámbito de difusión circunscribíase á cidade de Granada. En 1907 uniuse á Sociedade Editorial de España —posteriormente reconstituída como Sociedad Editora Universal—, empresa que xa era propietaria doutros destacados xornais de ámbito nacional como El Imparcial ou El Heraldo de Madrid.
Burgo das Nacións
dereita|miniatura|Residencia universitaria do Burgo das Nacións.
O Burgo das Nacións é un complexo residencial situado en Vite (Vista Alegre), construído con carácter provisorio en 1965 para albergar os peregrinos que viñan a Santiago de Compostela nese Ano Santo Xacobeo.
Características
Foi explotado pola Administración Turística Española e chegou a ter unha capacidade de preto de 4 000 prazas distribuídas en 47 pavillóns. Rematado o Xacobeo 1965, este conxunto de módulos, construídos con materiais lixeiros e efémeros, cubriu deficiencias e albergou institucións necesitadas de instalacións: foi residencia de posgraduados, aulario de varias especialidades universitarias, sede da imprenta da Universidade e da súa gardería e acolleu as dependencias da Policía Nacional, entre outros usos.
En 1979 a Universidade de Santiago comezou a utilizar o Burgo das Nacións como residencia universitaria mixta e, no curso académico de 1986-87, iniciáronse as obras do edificio da actual residencia de estudantes, que ocupa unha parte do complexo inicial, fronte ao Auditorio de Galicia, obras que remataron no curso 1992-93.
El Defensor de Granada
Historia
Nos derradeiros doce anos de existencia, foi dirixido polo eminente escritor e xornalista Constantino Ruiz Carnero, que tamén destacou na súa faceta política e chegou a ser alcalde de Granada por un breve período. Tras a proclamación da Segunda República Española, durante a década de 1930 El Defensor de Granada manifestouse claramente como simpatizante polo novo réxime. Nestes anos o seu principal rival xornalístico foi o xornal Ideal, de inspiración católica e conservadora.
Coincidindo co comezo da Guerra Civil Española, o 20 de xullo de 1936 El Defensor de Granada foi clausurado por mandato dos militares golpistas, sendo as súas instalacións asaltadas. A propiedade quedou incautada polas forzas sublevadas. O seu director foi detido días máis tarde, o 27 de xullo, e asasinado un día sen determinar de principios de agosto de 1936. A represión tamén alcanzou a outro dos seus xornalistas, Eufrasio Martín, cuxa esposa foi asasinada en lugar del —por non atoparse en Granada—. A contenda supuxo, en definitiva, a desaparición do diario.
Óscar Casas
Óscar Casas Sierra, nado en Barcelona o 21 de setembro de 1998, é un actor galego.
Traxectoria
Irmán máis novo dos tamén actores Mario e Christian Casas (ten tamén unha irmá chamada Sheila) e fillo de galegos, Óscar fíxose coñecido polo papel de Gabi en Águila roja. No cinema cabe destaca-lo seu papel como Tomás no filme El orfanato protagonizada por Belén Rueda e o actor Roger Príncep.
Terceira vía
miniatura|[[Hillary Clinton e Tony Blair en febreiro de 2009]] A terceira vía é unha corrente da ideoloxía social-demócrata en voga a partir da década de 1990. Tenta reconciliar a dereita e a esquerda, a través dunha política económica conservadora e dunha política social progresista. A primeira vista, semella ser unha corrente que presenta unha conciliación entre capitalismo de libre mercado e o socialismo democrático. Xa que os defensores da terceira vía a ven como algo alén do capitalismo de libre mercado e do socialismo democrático. Esta afirmación dá pé á concepción alternativa da terceira vía como "centrismo radical".
A terceira vía ten a súa orixe no goberno laborista que xurdiu en Australia a finais da década de 1980. Gañou popularidade durante o goberno de Bill Clinton nos EUA, sendo tamén defendido pola súa muller, Hillary, durante a campaña presidencial de 2008. Tony Blair e a súa facción dentro do Partido Laborista, o Novo laborismo, foron os defensores máis entusiastas da corrente mentres este foi primeiro ministro británico.
Este pensamento defende un "Estado necesario", no que a súa interferencia non sexa, nin máxima, como no socialismo, nin mínima, como no liberalismo. Tamén defende, entre outros puntos, a responsabilidade fiscal dos gobernantes, a loita contra a pobreza, unha presión tributaria proporcional aos ingresos, co Estado como responsábel d seguridade, saúde, educación e seguridade social.
Baños de Cortegada
miniatura|Balneario de Cortegada Baños de Cortegada é o nome dado ao balneario de arquitectura modernista construído en 1937 en Cortegada, ao sur da comarca ourensá do Ribeiro. O edificio descansaba nun principio nun dos altos sobre do río Miño, mais tras a construción do encoro de Frieira na década de 1960, a casa de baños quedou á mesma altura que a presa. As súas augas son ricas en xofre e en ferro, e a temperatura pode chegar a acadar por volta dos 40 °C.
Souto, Nogueira de Miño, Chantada
Souto é un lugar na parroquia de Nogueira de Miño, do concello de Chantada, na comarca de Chantada, pertencente a provincia de Lugo. No ano 2011 tiña 2 habitantes segundo datos do INE e do IGE eran 2 homes.
República do Banato
A República do Banato ( en romanés Republica Bănăţeană, en alemán Banater Republik, en serbio Banatska republika / Банатска република, en húngaro Bánáti Köztársaság) foi un efémero estado proclamado en Timişoara o 1 de novembro de 1918, o día despois da disolución do Imperio Austro-Húngaro. Recoñecida só por Hungría, a República foi invadida polo exército da veciña Serbia o 15 de novembro. O ano seguinte, o seu territorio foi dividido, nun principio, entre o Reino dos Serbios, Croatas e Eslovenos e o Reino de Romanía.
Orixes
O Banato é unha rexión xeográfica natural na chaira panónica. Desde 1552, foi unha provincia do Imperio otomán denomianda Vilaiato de Temeşvar. Despois de 1718, a raíz do Tratado de Passarowitz, a rexión pasou a ser unha provincia da monarquía dos Habsburgo co nome de Banato de Temesvar, que foi suprimida en 1778. Entre 1849 e 1860, a rexión do Banato, xunto coa Bačka e Srem, foi parte dunha nova provincia austrohúngara, o Voivodato de Serbia e Tamiš Banat. A capital de todas estras provincias foi Timişoara.
Historia
miniatura|250px|Mapa da República do Banato. 1918. miniatura|250px|A República de Banatia, proposta polos alemáns de Banato en 1920.
Premio Nobel de Economía
O Premio do Banco de Suecia en Ciencias Económicas en memoria de Alfred Nobel (en sueco Sverixes Riksbanks pris i ekonomisk vetenskap till Alfred Nobels minne) foi instituído en 1969 polo Banco de Suecia (‘‘Sverixes Riksbank’‘), o máis antigo dos bancos centrais, para celebrar o tricentésimo aniversario da súa fundación.
República do Banato
Historia
Os principais membros do Partido Socialdemócrata decidiron porén a proclamación da República o día despois, e o 1 de novembro de 1918, Roth proclamou a República do Banato desde o balcón do Consello local de Timişoara. O presidente da República foi o Dr. Roth, mentres que o comandante militar foi Albert Barta. O Goberno de Hungría recoñeceu a independencia da República.
O mesmo día tivo lugar a reunión fundacional do Consello Popular do Banato, con 20 membros do Consello da cidade, 60 membros dos Consellos Militares nacionais, 40 representantes dos Consellos dos Traballores e 70 dos partidos burgueses. Foi elixido un Comité Executivo de 20 membros.
Premio Nobel de Economía
O premio é xestionado pola Real Academia das Ciencias de Suecia, que o outorga anualmente, entregándose á vez que os premios Nobel (excepto o da Paz). Como nos premios Nobel, non pode repartirse entre máis de tres persoas en cada ocasión. O premio non é sufragado pola Fundación Nobel, senón polo Banco de Suecia, mais a cantidade é a mesma que a atribuída aos premios Nobel.
República do Banato
Historia
Porén, os romaneses, o maior grupo étnico, non querían a autonomía, senón máis ben a unificación con Romanía.
O 4 de novembro o Consello Nacional do Banato organizou escuadróns militares e unha garda civil, para establecer o control sobre o territorio do Banato. Porén, o 15 de novembro, as tropas serbias entraron no Banato e puxeron fin á República.
Os Consellos Nacionais foron disolvidos pola nova administración serbo-croata-eslovena o 1 de febreiro de 1919. Uns meses máis tarde, tras a resolución de Alba Iulia e a Grande Asemblea do Pobo en Novi Sad, a rexión do Banat foi dividida principalmente entre o Reino de Romanía e o Reino dos Serbios, Croatas e Eslovenos.